Dobrý deň, milí žiaci,

Niektorým z Vás, ktorí už poslali prácu pani učiteľke Vogelovej (preposlala mi práce) som už odpísala. Niektorým z Vás hodnotila práce ešte pani učiteľka. Už Vás budem mať na Etike ja (Tulipánová).

Odteraz posielajte všetky Vaše práce alebo otázky na mail: martina.tulipanova@centrum.sk

Dúfam, že dostanem aj od ostatných prácu na tému: **Pozitívny vzor z dejín  alebo literatúry**

**Máme na pláne nový tematický celok: Ekonomické hodnoty a etika**

1. **Prečítajte si s porozumením tieto hlavné pojmy, s ktorými sa budeme stretávať. Do zošita si z toho spravte stručné poznámky.**

**Vlastníctvo** je situácia, keď človek (alebo organizácia) môže mať nejakú vec v držbe a podľa svojho uváženia ju môže naplno využívať (manipulovať s ňou, dotvárať alebo ničiť).niekedy sa stáva, že vlastníctvom sa stávajú i živé organizmy (napr. rastliny, zvieratá). Nakladanie so živými bytosťami obmedzuje zákon (na Slovensku napríklad zákon myslí na zdravie a život zvierat – ide o zákon proti týraniu zvierat a proti zlému zaobchádzaniu s nimi).

**Majetok** môžeme vlastniť sami (osobné – súkromné vlastníctvo) alebo spoločne s inými ľuďmi.

**Bezpodielové (spolu) vlastníctvo –** po uzavretí manželstva vlastnia manželia všetko, čo nadobudnú po svadbe spoločne (bez ohľadu na to, kto čo kúpi a akú veľkú časť veci zakúpi).

**Podielové (spolu)vlastníctvo –** ak si s kamarátom kúpime nejakú vec spoločne, každý z nej máme svoj podiel (ak zaplatíme 40% veci, máme 40-percentný podiel kúpenej veci). Spoločne si môžeme kúpiť napríklad vŕtačku, dom, pozemok alebo si založiť spoločnú firmu.

**Štátne vlastníctvo –** niektoré veci okolo nás vlastní, spravuje a využíva štát. Občania nakladanie štátu s jeho majetkom kontrolujú (napríklad cez zvolených zástupcov, cez podnety na prešetrenie inšpekciou a políciou a pod.). Niektoré veci v držbe štátu môžu byť verejne prístupné a občanmi využívané (prechádzky v lesoch, národných parkoch, využívanie ciest a pod.).

**Zdieľanie veci –** niektorí ľudia, ktorí chcú chrániť životné prostredie a rovnako chcú ušetriť vlastné peniaze, si svoje veci kupujú spoločne a spolu ich potom spravujú – využívajú (po vzájomnej dohode). Stáva sa i to, že ľudia kúpia vec sami a iným ju potom požičiavajú (zadarmo alebo za vopred stanovený poplatok). Takýto spôsob využívania veci nazývame zdieľaná ekonomika. Čoraz bežnejším sa stáva zdieľané využívanie rôznych pracovných a športových nástrojov, áut, parkovacích miest, prázdnych izieb v dome, lodí, bicyklov a pod.

1. **Prehliadni si pravý a ľavý stĺpec. Na základe vlastného uváženia spoj „vec“ vo vlastníctve s majiteľom.**

|  |  |  |
| --- | --- | --- |
| **Majiteľ** |  | **„vec“ vo vlastníctve** |
| Štát (obec, kraj, SR) | Lavička vo verejnom parku |
| Kosačka v garáži u Michala |
| Firma M&S, s.r.o. |
| Kamarát Michal a Slavo | Rodinný dom, ul. Kozia 16 |
| Zastávka MHD |
| Liek na rakovinu |
| Manželia Bianka a Emil | Cesta medzi dvoma obcami |
| Deti Anna a Matúš |
| Motorka |
| MUDr. Kamenický | Ambulancia |
| Rieka Morava |
| Všetci | Predavač v obchode M&S, s.r.o. |
| Premiér SR |
| nikto | Vrabec domový sediaci na streche rodinného domu na Kozej ulici |

**Tento pracovný list si prečítajte a vypracujte len to zošita (posielať mi to nemusíte).**

**Ak si to vypracoval napíš mi mail, že to máš hotové. Aby som vedela, ktorí z Vás pracujú.**

**Pekný deň Vám prajem Tulipánová 😊**